**Dôvodová správa**

# Všeobecná časť

Podľa zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov sa s účinnosťou od 1. januára 2016 poskytuje vlastníkom rodinných domov podpora vo forme príspevku na zateplenie rodinného domu, a to za účelom zlepšenia energetickej hospodárnosti rodinného domu uskutočnením stavebných úprav, ktorými sa vykoná zásah do obalových konštrukcií budovy zateplením obvodového plášťa, strešného plášťa, vnútorných deliacich konštrukcií medzi vykurovaným a nevykurovaným priestorom a výmenou pôvodných otvorových konštrukcií.

Vláda SR sa vo svojom programovom vyhlásení vlády SR na roky 2016 až 2020 zaviazala pokračovať v programe zatepľovania stavieb s tým, že bude administratívne zjednodušený. Pre realizáciu tohto opatrenia a zintenzívnenie obnovy rodinných domov sa navrhuje upraviť výšku príspevku na zateplenie rodinného domu tak, aby bolo možné financovať väčší rozsah vykonávaných prác. Súčasťou návrhu je aj zníženie počtu požadovaných príloh k žiadosti o poskytnutie príspevku na zateplenie rodinného domu. Návrh obsahuje taktiež úpravy a doplnenia, ktorých nevyhnutnosť vyplynula z aplikačnej praxe.

Predložený návrh zákona nevyžaduje nové nároky na pracovné sily.

Predloženým návrhom nevzniknú nové požiadavky na rozpočet verejnej správy, nakoľko ide o finančné prostriedky rozpočtované v rámci existujúceho Programu rozvoja bývania. Návrh zákona má pozitívny vplyv na podnikateľské prostredie, sociálne vplyvy, životné prostredie a nemá vplyv na informatizáciu a na služby verejnej správy pre občana. Vo vzťahu na rozpočet verejnej správy a na sociálne vplyvy má návrh zákona negatívny vplyv.

Návrh zákona je v súlade s Ústavou Slovenskej republiky, ústavnými zákonmi a nálezmi ústavného súdu, nemá súvislosť s inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

**Doložka zlučiteľnosti**

**právneho predpisu s právom Európskej únie**

**Predkladateľ právneho predpisu:**

 Ministerstvo dopravy a výstavby Slovenskej republiky

**2. Názov návrhu právneho predpisu:**

Zákon z .....2017, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

* 1. je upravená v práve Európskej únie:

- primárnom,

čl. 194 ods. 2 Zmluvy o fungovaní Európskej únie (Ú. v. EÚ C 83, 30.3. 2010),

- sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva - po 30. novembri 2009)

* + - 1. legislatívne akty,

Smernica Európskeho parlamentu a Rady 2010/31/EÚ z 19. mája 2010 o energetickej hospodárnosti budov (Ú. v. EÚ L 153, 18. 6. 2010)

* + - 1. nelegislatívne akty,

Delegované nariadenie Komisie (EÚ) č. 244/2012 zo 16. januára 2012, ktorým sa dopĺňa Smernica Európskeho parlamentu a Rady 2010/31/EÚ o energetickej hospodárnosti budov vytvorením rámca porovnávacej metodiky na výpočet nákladovo optimálnych úrovní minimálnych požiadaviek na energetickú hospodárnosť budov a prvkov budov. (Ú. v. EÚ L 81, 21.3.2012)

* 1. nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

lehota na prebratie smernice alebo lehota na implementáciu nariadenia alebo rozhodnutia,

do 9. júla 2012

lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov,

bezpredmetné

informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie,

bezpredmetné

informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov – rozsah prebratia čiastočný,

zákon č. 657/2004 Z. z. o tepelnej energetike v znení neskorších predpisov – rozsah prebratia čiastočný,

zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov – rozsah prebratia úplný,

zákon č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby a o zmene a doplnení niektorých zákonov v znení neskorších predpisov – rozsah prebratia čiastočný,

zákon č. 17/2007 Z. z. o pravidelnej kontrole kotlov, vykurovacích sústav a klimatizačných systémov a o zmene a doplnení niektorých zákonov v znení neskorších predpisov – rozsah prebratia čiastočný.

**5. Stupeň zlučiteľnosti návrhu právneho predpisu alebo návrhu legislatívneho zámeru s právom Európskej únie:**

úplný

**6. Gestor a spolupracujúce rezorty (podľa určenia gestorských ústredných orgánov štátnej správy zodpovedných za transpozíciu smerníc Európskej únie a vypracovanie tabuliek zhody k návrhom všeobecne záväzných právnych predpisov a podľa návrhu na určenie zodpovednosti ministerstiev a ostatných ústredných orgánov štátnej správy za aplikáciu a prijatie opatrení na vnútroštátnej úrovni k nariadeniam a rozhodnutiam Európskej únie):**

Ministerstvo dopravy a výstavby SR – gestor transpozície smernice

**Doložka vybraných vplyvov**

|  |
| --- |
| **Základné údaje** |
| **Názov materiálu** |
| Návrh zákona z......2017, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov |
| **Predkladateľ (a spolupredkladateľ)** |
| Ministerstvo dopravy a výstavby Slovenskej republiky  |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *16.11.2016-25.11.2016* |
| **Predpokladaný termín predloženia na MPK\*** | *29.11.2016-19.12.2016* |
| **Predpokladaný termín predloženia na Rokovanie vlády SR\*** | *03/2017* |
|  |
| **Definovanie problému** |
| Pre realizáciu a zintenzívnenie obnovy rodinných domov sa navrhuje upraviť výšku príspevku na zateplenie rodinného domu tak, aby bolo možné financovať väčší rozsah vykonávaných prác a súčasne pre zatraktívnenie určiť vyšší rozsah príspevku, čo je v prospech vlastníkov rodinných domov. Súčasťou návrhu je aj zníženie počtu požadovaných príloh k žiadosti o poskytnutie príspevku na zateplenie rodinného domu. Návrh obsahuje taktiež úpravy a doplnenia, ktorých nevyhnutnosť vyplynula z aplikačnej praxe. |
| **Ciele a výsledný stav** |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Zvýšenie výšky príspevku ako aj zníženie počtu požadovaných príloh k žiadosti o poskytnutie príspevku na zateplenie rodinného domu má motivovať vlastníkov rodinných domov k ich obnove, a teda zvýšeniu počtu podporených rodinných domov. Uskutočnením stavebných úprav rodinného domu sa zlepšia tepelnotechnické vlastnosti stavebných konštrukcií budovy, zníži sa potreba energie, znížia sa výdavky domácností na energie a taktiež sa predĺži životnosť budovy.  |
| **Dotknuté subjekty** |
| *Uveďte subjekty, ktorých sa zmeny návrhu dotknú priamo aj nepriamo:*Vlastníci rodinných domov, podnikateľské subjekty v oblasti stavebníctva |
| **Alternatívne riešenia** |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Žiadne |
| **Vykonávacie predpisy** |
| *Predpokladá sa prijatie/zmena vykonávacích predpisov?* | ☒ Áno | ☐ Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*Vyhláška Ministerstva dopravy, výstavby a regionálneho rozvoja Slovenskej republiky č. 342/2015 Z. z. o podrobnostiach o výške príspevku na zateplenie rodinného domu a o náležitostiach žiadosti o poskytnutie príspevku na zateplenie rodinného domu |
| **Transpozícia práva EÚ**  |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
| Žiadna |
| **Preskúmanie účelnosti\*\*** |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| **Vplyvy navrhovaného materiálu** |
| **Vplyvy na rozpočet verejnej správy** | **☒** | **Pozitívne** | **☐** | **Žiadne** | **☒** | **Negatívne** |
|  z toho rozpočtovo zabezpečené vplyvy | **☒** | **Áno** | ☐ | Nie | ☐ | Čiastočne |
| **Vplyvy na podnikateľské prostredie** | **☒** | **Pozitívne** | **☐** | **Žiadne** | **☐** | **Negatívne** |
|  z toho vplyvy na MSP | ☒ | Pozitívne | ☐ | Žiadne | ☐ | Negatívne |
| **Sociálne vplyvy** | **☒** | **Pozitívne** | **☐** | **Žiadne** | **☒** | **Negatívne** |
| **Vplyvy na životné prostredie** | **☒** | **Pozitívne** | **☐** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| **Poznámky** |
| Schválením predloženého návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a úpravy jeho vykonávacieho predpisu nevzniknú nové požiadavky na rozpočet verejnej správy. Financovanie bude realizované v rámci programu 017 Program rozvoja bývania, podprogram 01701 Výstavba a obnova bytového fondu a v rámci schválených limitov výdavkov rozpočtu verejnej správy predkladateľa na príslušný rozpočtový rok. |
| **Kontakt na spracovateľa** |
| MDV SR – Ing. Žemberová,02/594 94 573, zuzana.zemberova@mindop.sk  |
| **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.* |
| **Stanovisko Komisie pre posudzovanie vybraných vplyvov z PPK** |
| Stála pracovná komisia na posudzovanie vybraných vplyvov (ďalej len „Komisia“) v rámci predbežného pripomienkového konania k návrhu materiálu uplatnila nasledovné pripomienky a odporúčania.K doložke vybraných vplyvov:V doložke vybraných vplyvov je v bode 9. uvedené, že materiál nemá vplyv na rozpočet verejnej správy. Zároveň sa v bode 10. Poznámky uvádza, že financovanie bude realizované v rámci programu 017 Program rozvoja bývania, podprogram 01701 Výstavba a obnova bytového fondu v rámci schválených limitov výdavkov rozpočtu kapitoly MDV SR na príslušný rozpočtový rok. V nadväznosti na uvedené Komisia žiada doložku vybraných vplyvov prepracovať s tým, že materiál má negatívny rozpočtovo zabezpečený vplyv na rozpočet verejnej správy. Súčasne je potrebné dopracovať analýzu tohto vplyvu.K analýze sociálnych vplyvovV analýze sociálnych vplyvov, v časti kvantifikácia, je potrebné doplniť informáciu o tom, že príspevok bude možné poskytnúť na 40 % oprávnených nákladov (oproti pôvodným 30%), a to až do výšky 8 000 € (oproti pôvodným 6 000 €), čím sa znížia čisté náklady domácností na zateplenie. Ak sú dostupné údaje, je vhodné doplniť aj priemernú/očakávanú výšku príspevku na zateplenie rodinného domu.VšeobecneKomisia predkladateľa upozorňuje, že informačným systémom verejnej správy je aj už existujúci elektronický systém podľa tohto zákona, pričom predkladateľ je správcom ISVS a zároveň aj orgánom verejnej moci a platia preňho povinnosti podľa zákona č. 275/2006 Z. z. o ISVS evidovať všetky elektronické služby a formuláre v Centrálnom metainformačnom systéme verejnej správy (MetaIS).V závere Komisia vyjadrila nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa uplatnených pripomienok.MDV SR uplatnené pripomienky Komisie v stanovisku zapracovalo do návrhu materiálu, ktorý bol predložený na medzirezortné pripomienkové konanie.  |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2016** | **2017** | **2018** | **2019** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **30 184 000** | **30 184 000** | **30 184 000** | **30 184 000** |
| v tom: za MDV SR /01701 |  30 000 000 | 30 000 000 | 30 000 000 | 30 000 000 |
|  MDV SR /07T0101 | 184 000 | 184 000 | 184 000 | 184 000 |
| ***z toho:***  |  |  |  |  |
| ***- vplyv na ŠR*** |  |  |  |  |
| *Rozpočtové prostriedky* | 30 184 000 | 30 184 000 | 30 184 000 | 30 184 000 |
|  *EÚ zdroje* | 0 | 0 | 0 | 0 |
|  *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov**  | **11** | **11** | **11** | **11** |
| ***- vplyv na ŠR*** | **11** | **11** | **11** | **11** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **129 405** | **129 405** | **129 405** | **129 405** |
| ***- vplyv na ŠR*** | 129 405 | 129 405 | 129 405 | 129 405 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **30 184 000** | **30 184 000** | **30 184 000** | **30 184 000** |
| v tom: za MDV SR /01701 |  30 000 000 | 30 000 000 | 30 000 000 | 30 000 000 |
|  MDV SR /07T0101 | 184 000 | 184 000 | 184 000 | 184 000 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Predkladaný materiál predpokladá vplyv na rozpočet verejnej správy v rokoch 2016 až 2019. Výdavky sú zabezpečené v rámci limitu výdavkov rozpočtu MDV SR na príslušný rozpočtový rok.

**2.2. Popis a charakteristika návrhu**

**2.2.1. Popis návrhu:**

Príspevok je určený na zlepšenie energetickej hospodárnosti rodinného domu uskutočnením stavebných úprav rodinného domu, ktorými sa vykoná zásah do obalových konštrukcií budovy zateplením obvodového plášťa, strešného plášťa, vnútorných deliacich konštrukcií medzi vykurovaným a nevykurovaným priestorom a výmenou pôvodných otvorových konštrukcií rodinného domu. V zmysle návrhu príspevok bude možné poskytnúť do 40 % oprávnených nákladov na zateplenie rodinného domu (oproti pôvodným 30 %), a to až do výšky 8 000 eur (oproti pôvodným 6 000 eur). Financovanie bude realizované v rámci programu 017 Program rozvoja bývania, podprogram 01701 Výstavba a obnova bytového fondu v rámci schválených limitov výdavkov rozpočtu kapitoly MDV SR na príslušný rozpočtový rok.

V súlade s podmienkami upravenými v zákone, žiadateľom o príspevok môže byť fyzická osoba, ktorá je občanom členského štátu Európskej únie, štátu, ktorý je zmluvnou stranou Dohody o Európskom hospodárskom priestore alebo Švajčiarskej konfederácie, má na území Slovenskej republiky trvalý pobyt a je vlastníkom rodinného domu.

Príspevok je možné poskytnúť na zateplenie rodinného domu, ktorý bol daný do užívania aspoň desať rokov pred realizáciou zateplenia rodinného domu, má celkovú podlahovú plochu najviac 150 m2 pri jednopodlažnom rodinnom dome alebo 300 m2 pri viacpodlažnom rodinnom dome, nachádza sa na území SR, je výlučne využívaný na bývanie a na ktorého zateplenie nebola poskytnutá podpora z prostriedkov Štátneho fondu rozvoja bývania alebo príspevok na zlepšenie energetickej hospodárnosti rodinného domu.

Žiadosť o poskytnutie príspevku sa podáva na základe výzvy na predkladanie žiadostí prostredníctvom elektronického formulára, z ktorého sa automaticky vygeneruje papierová podoba žiadosti, ktorú žiadateľ v stanovenej lehote odošle spolu s potrebnými prílohami na Ministerstvo dopravy a výstavby SR.

Žiadateľ môže podať žiadosť o príspevok po ukončení zateplenia rodinného domu, ale aj pred jeho realizáciou a ministerstvo mu rezervuje výšku príspevku v rozpočte. V takom prípade ministerstvo určí štandardnú lehotu na realizáciu zateplenia a predloženie potrebných dokladov na výpočet konečnej výšky príspevku. Ak sa lehota nedodrží, žiadateľ stratí nárok na príspevok podľa pôvodnej žiadosti. Pre podanie žiadosti pred realizáciou zateplenia bude okrem iného potrebné mať spracovanú projektovú dokumentáciu zateplenia rodinného domu vrátane projektového energetického hodnotenia a zhrnutie výsledkov projektového energetického hodnotenia.

**2.2.2. Charakteristika návrhu:**

zmena sadzby

 zmena v nároku

 nová služba alebo nariadenie (alebo ich zrušenie)

 kombinovaný návrh

 x iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |
| --- | --- |
| **Objem aktivít** | **Odhadované objemy** |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Predkladaný materiál má vplyv na verejné financie v roku 2016 ako aj  v rokoch 2017 až 2019 vo výške finančných prostriedkov nevyhnutných na zabezpečenie úloh spojených s poskytnutím príspevku na zlepšenie energetickej hospodárnosti rodinného domu vrátane personálneho zabezpečenia na úrade MDV SR v rámci sekcie bytovej politiky a mestského rozvoja a sekcie rozpočtu a financovania v celkovom počte 11 funkčných miest.

Tabuľka č. 3

|  |  |  |
| --- | --- | --- |
| **Príjmy (v eurách)** | **Vplyv na rozpočet verejnej správy** | **poznámka** |
| **2016** | **2017** | **2018** | **2019** |
| **Daňové príjmy (100)1** | **0** | **0** | **0** | **0** |   |
| **Nedaňové príjmy (200)1** | **0** | **0** | **0** | **0** |   |
| **Granty a transfery (300)1** | **0** | **0** | **0** | **0** |   |
| **Príjmy z transakcií s finančnými aktívami a finančnými pasívami (400)** | **0** | **0** | **0** | **0** |   |
| **Prijaté úvery, pôžičky a návratné finančné výpomoci (500)** | **0** | **0** | **0** | **0** |   |
| **Dopad na príjmy verejnej správy celkom** | **0** | **0** | **0** | **0** |   |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **poznámka** |
| **2016** | **2017** | **2018** | **2019** |
| **Bežné výdavky (600)** | **184 000** | **184 000** | **184 000** | **184 000** |   |
|  Mzdy, platy, služobné príjmy a ostatné osobné vyrovnania (610) | 129 405 | 129 405 | 129 405 | 129 405 |   |
|  Poistné a príspevok do poisťovní (620) | 45 227 | 45 227 | 45 227 | 45 227 |   |
|  Tovary a služby (630)2 | 9 368 | 9 368 | 9 368 | 9 368 |   |
|  Bežné transfery (640)2 | 0 | 0 | 0 | 0 |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | **30 000 000** | **30 000 000** | **30 000 000** | **30 000 000** |   |
|  Obstarávanie kapitálových aktív (710)2 | 0 | 0 | 0 | 0 |   |
|  Kapitálové transfery (720)2 | 30 000 000 | 30 000 000 | 30 000 000 | 30 000 000 |   |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |   |
| **Dopad na výdavky verejnej správy celkom** | **30 184 000** | **30 184 000** | **30 184 000** | **30 184 000** |   |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

 Tabuľka č. 5

|  |  |  |
| --- | --- | --- |
| **Zamestnanosť** | **Vplyv na rozpočet verejnej správy** | **poznámka** |
| **2016** | **2017** | **2018** | **2019** |
| **Počet zamestnancov celkom** | **11** | **11** | **11** | **11** |   |
|  **z toho vplyv na ŠR** | **11** | **11** | **11** | **11** |  |
| **Priemerný mzdový výdavok (v eurách)** | **980** | **980** | **980** | **980** |   |
|  **z toho vplyv na ŠR** | 980 | 980 | 980 | 980 |   |
| **Osobné výdavky celkom (v eurách)** | **174 632** | **174 632** | **174 632** | **174 632** |  |
| **Mzdy, platy, služobné príjmy a ostatné osobné vyrovnania (610)** | **129 405** | **129 405** | **129 405** | **129 405** |  |
|  **z toho vplyv na ŠR** | 129 405 | 129 405 | 129 405 | 129 405 |   |
| **Poistné a príspevok do poisťovní (620)** | **45 227** | **45 227** | **45 227** | **45 227** |  |
|  **z toho vplyv na ŠR** | 45 227 | 45 227 | 45 227 | 45 227 |   |
|  |  |  |  |  |  |
| **Poznámky:** |  |  |  |  |  |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. |  |
| Kategórie 610 a 620 sú z tejto prílohy prenášané do príslušných kategórií prílohy „výdavky“. |  |  |  |

|  |
| --- |
| **Analýza vplyvov na podnikateľské prostredie** **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
|

|  |  |
| --- | --- |
| **☒** | **iba na MSP (0 - 249 zamestnancov)**  |
| ☐ | **iba na veľké podniky (250 a viac zamestnancov)** |
| ☐ | **na všetky kategórie podnikov** |

 |
| **3.1 Dotknuté podnikateľské subjekty** - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.**Aký je ich počet?* |
| Zatepľovanie rodinných domov je aktivitou, ktorú môžu využívať predovšetkým MSP v oblasti projektovej prípravy a realizácie zateplenia rodinných domov.  |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.**Ako dlho trvali konzultácie?**Uveďte hlavné body konzultácií a výsledky konzultácií.*  |
| Návrh nebol konzultovaný s MSP. |
| **3.3 Náklady regulácie** - **z toho MSP** |
| ***3.3.1 Priame finančné náklady****Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.*  |
|  Nedochádza k vzniku priamych finančných nákladov MSP. |
| ***3.3.2 Nepriame finančné náklady****Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nedochádza k vzniku nepriamych finančných nákladov MSP. |
| ***3.3.3 Administratívne náklady****Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nedochádza k vzniku administratívnych nákladom MSP. |
| ***3.3.4 Súhrnná tabuľka nákladov regulácie***

|  |  |  |
| --- | --- | --- |
|  | *Náklady na 1 podnikateľa* | *Náklady na celé podnikateľské prostredie* |
| *Priame finančné náklady* | *0* | *0* |
| *Nepriame finančné náklady* | *0* | *0* |
| *Administratívne náklady* | *0* | *0* |
| ***Celkové náklady regulácie*** | ***0*** | ***0*** |

 |
| **3.4 Konkurencieschopnosť a správanie sa podnikov na trhu**- **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.**Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.**Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?**Ovplyvňuje prístup k financiám? Ak áno, ako?* |
| Nedochádza k vytvoreniu bariér pre vstup na trh pre nových dodávateľov alebo poskytovateľov služieb. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.**Zjednodušuje uvedenie alebo rozšírenie nových výrobných metód, technológií a výrobkov na trh?**Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).**Podporuje vyššiu efektivitu výroby/využívania zdrojov? Ak áno, ako?**Vytvorí zmena nové pracovné miesta pre zamestnancov výskumu a vývoja v SR?* |
| Neutrálne. |

|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu* Predloženým návrhom možno očakávať zníženie výdavkov domácností na energie, a teda zníženie spotreby energie, ktorá bude mať dlhodobo pozitívny vplyv na ovzdušie znížením emisií.  |
| **5.2 Bude mať predkladaný materiál vplyv na chránené územia a ak áno, aký?**  |
| *Typ, veľkosť a rozsah vplyvu*Návrh nemá vplyv na chránené územia. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*Návrh nemá vplyv na životné prostredie presahujúce štátne hranice. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Žiadne. |

|  |
| --- |
| **Analýza sociálnych vplyvov****Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť** |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** |

|  |
| --- |
| *Vedie návrh k zvýšeniu alebo zníženiu príjmov alebo výdavkov domácností?* *Ktoré skupiny domácností/obyvateľstva sú takto ovplyvnené a akým spôsobom?* *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?* |

|  |  |
| --- | --- |
| *Popíšte* ***pozitívny*** *vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Návrh motivuje vlastníkov rodinných domov k obnove rodinných domov. Realizáciou opatrení súvisiacich so zlepšením tepelnotechnických vlastností stavebných konštrukcií rodinného domu sa zníži spotreba energie, s čím súvisí zníženie výdavkov domácnosti na energie.  |
| *Špecifikujte* ***pozitívne*** *ovplyvnené skupiny:* | Domácnosti v rodinných domoch. |
| *Popíšte* ***negatívny*** *vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Domácnosť musí vynaložiť finančné zdroje na realizáciu zateplenia rodinného domu. |
| *Špecifikujte* ***negatívne*** *ovplyvnené skupiny:* | Domácnosti v rodinných domoch. |
| *Špecifikujte ovplyvnené skupiny* ***v riziku chudoby alebo sociálneho vylúčenia*** *a popíšte vplyv:* |  |

|  |
| --- |
| *Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.**V prípade vyššieho počtu ovplyvnených skupín doplňte do tabuľky ďalšie riadky.**V prípade, ak neuvádzate kvantifikáciu, uveďte dôvod.* |

|  |
| --- |
| ***Ovplyvnená skupina č. 1:*** |
| *Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:* | Zlepšením energetickej hospodárnosti rodinného domu v závislosti na kvalite a rozsahu realizácie obnovy môžu výdavky domácností na energie poklesnúť až o 50 %.Navrhovanou úpravou bude možné poskytnúť príspevok na zateplenie rodinného domu vo výške 40% oprávnených nákladov (oproti pôvodným 30%), a to do výšky 8 000 eur (oproti pôvodným 6 000 eur), čím sa znížia čisté náklady domácnosti na zateplenie. |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:*  | Zateplenie rodinného domu si vyžaduje výdavky, ktoré vo vzťahu k veľkosti rodinného domu, kvalite a rozsahu zateplenia môžu predstavovať výdavky domácnosti vo výške cca 15 až 20 tis. eur. |
| *Veľkosť skupiny (počet obyvateľov):* | Vzhľadom na objem predpokladaných výdavkov zo štátneho rozpočtu návrh môže ovplyvniť cca 4 600 domácností v rodinných domoch ročne. |
| ***Ovplyvnená skupina č. 2:*** |
| *Pozitívny vplyv - priemerný rast príjmov/pokles výdavkov v skupine v eurách a/alebo v % / obdobie:* |  |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:*  |  |
| *Veľkosť skupiny (počet obyvateľov):* |  |
| *Dôvod chýbajúcej kvantifikácie:* |  |
| *V prípade významných vplyvov na príjmy alebo výdavky vyššie špecifikovaných domácností v riziku chudoby, identifikujte a kvantifikujte vplyv na chudobu obyvateľstva (napr. mieru rizika chudoby, podiel rastu/poklesu výdavkov na celkových výdavkoch/príjme):* |  |

|  |
| --- |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** |
| *Má návrh vplyv na prístup k zdrojom, právam, tovarom a službám?* *Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* |

|  |  |
| --- | --- |
| *Rozumie sa najmä na prístup k:**sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,**pomoci pri úhrade výdavkov súvisiacich so zdravotným postihnutím,* *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,**zdravotnej starostlivosti vrátane cenovo dostupných pomôcok pre občanov so zdravotným postihnutím,* *k formálnemu i neformálnemu vzdelávaniu a celo­životnému vzdelávaniu,* *bývaniu a súvisiacim základným komunálnym službám,**doprave,**ďalším službám najmä službám všeobecného záujmu a tovarom,**spravodlivosti, právnej ochrane, právnym službám,**informáciám**k iným právam (napr. politickým).* | Návrh nemá vplyv na prístup k zdrojom, právam, tovarom a službám. |

|  |
| --- |
| *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?* *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* |

|  |  |
| --- | --- |
| *Zraniteľné skupiny alebo skupiny v riziku chudoby alebo sociálneho vylúčenia sú napr.:**domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),**nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,**deti (0 – 17),**mladí ľudia (18 – 25 rokov),**starší ľudia, napr. ľudia vo veku nad 65 rokov alebo dôchodcovia,**ľudia so zdravotným postihnutím,**marginalizované rómske komunity* *domácnosti s 3 a viac deťmi,**jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),**príslušníci tretích krajín, azylanti, žiadatelia o azyl,**iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* |  |

|  |
| --- |
| **4.3 Identifikujte a popíšte vplyv na rovnosť príležitostí.****Identifikujte, popíšte a kvantifikujte vplyv na rodovú rovnosť.** |
| *Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?* |

|  |
| --- |
| Návrh nemá vplyv na rovnosť príležitostí. |

|  |
| --- |
| *Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.* |

|  |  |
| --- | --- |
| *Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:**podpora vyrovnávania ekonomickej nezávislosti,* *zosúladenie pracovného, súkromného a rodinného života,* *podpora rovnej participácie na rozhodovaní,* *boj proti rodovo podmienenému násiliu a obchodovaniu s ľuďmi,* *eliminácia rodových stereotypov.* |  |

|  |
| --- |
| **4.4 Identifikujte, popíšte a kvantifikujte vplyvy na zamestnanosť a na trh práce.***V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* |

|  |
| --- |
| *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* |
| *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.*  | Návrhom sa predpokladá zvýšenie pracovných príležitostí pre malých a stredných podnikateľov, remeselníkov najmä v oblasti stavebníctva, a to aj v regiónoch s vysokou mierou nezamestnanosti.  |
| *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu.* |
| *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* |  |
| *Ovplyvňuje návrh dopyt po práci?* *Ak áno, ako?* |
| *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* |  |
| *Má návrh dosah na fungovanie trhu práce?* *Ak áno, aký?* |
| *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* |  |
| *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* |
| *Návrh môže ohrozovať napr. pracovníkov istých profesií favorizovaním špecifických aktivít či technológií.* |  |
| *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* |
| *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“* |  |

**Osobitná časť**

**Čl. I**

**K bodu 1:**

Obnova bytového fondu je významným nástrojom, ktorým je možné dosiahnuť znižovanie energetickej náročnosti budov. Podľa údajov zo Sčítania obyvateľov, domov a bytov 2011 je na Slovensku cca 800 tisíc obývaných rodinných domov, z ktorých podľa Stratégie obnovy fondu bytových a nebytových budov v Slovenskej republike, schválenej vládou SR v roku 2014 bolo obnovených cca 35 %. Obnova rodinných domov v porovnaní s obnovou bytových domov výrazne zaostáva, a to z dôvodu vyššej finančnej náročnosti pre domácnosť bývajúcu v rodinnom dome, čo súvisí s objemom realizovaných energeticky úsporných opatrení.

S účinnosťou od 1. januára 2016 je podľa zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov možné vlastníkom rodinných domov poskytnúť príspevok na zateplenie rodinného domu za účelom zlepšenia energetickej náročnosti rodinného domu.

Vlastníci rodinných domov prejavili záujem o poskytnutie príspevku. Súčasné nastavenie poskytovania príspevku však umožňuje jeho poskytnutie až po zrealizovaní zateplenia rodinného domu. Cieľom tohto nastavenia je zabezpečenie efektívneho vynakladania verejných finančných prostriedkov. Táto požiadavka si vyžaduje od vlastníkov rodinných domov disponovať dostatočnou výškou vlastných zdrojov alebo využiť úverové zdroje na financovanie stavebných prác súvisiacich so zlepšením energetickej náročnosti rodinného domu, a to až do úplného dokončenia zateplenia.

Súčasne s realizáciou zateplenia je potrebné uskutočniť aj výmenu zdroja tepla pre zabezpečenie efektívnej výroby tepelnej energie.

V nadväznosti na uvedené sa navrhuje zvýšenie podielu nákladov, ktoré sa zohľadňujú pri výpočte príspevku na zateplenie rodinného domu na 40 % oprávnených a uhradených nákladov na zateplenie rodinného domu a súčasne sa navrhuje zvýšiť maximálnu možnú výšku príspevku na zateplenie rodinného domu na 8 000 eur v závislosti od dosiahnutej hodnoty súčiniteľa prechodu tepla stavebných konštrukcií a v závislosti od dosiahnutej hodnoty potreby tepla na vykurovanie rodinného domu. Tieto legislatívne úpravy majú motivovať vlastníkov rodinných domov k ich obnove, čím sa zvýši počet obnovených rodinných domov v Slovenskej republike.

Úprava súčasne reaguje aj na zvyšujúce sa požiadavky na energetickú hospodárnosť budov, ktoré vyžadujú realizáciu významnejšej obnovy a výmeny stavebných konštrukcií, t. j. zväčšenie rozsahu stavebných prác a použitie kvalitnejších stavebných materiálov a výrobkov súvisiacich s obnovou rodinného domu.

**K bodu 2:**

Navrhuje sa doplniť do oprávnených nákladov za zhotovenie zateplenia rodinného domu možnosť započítať aj náklady za výmenu zdroja tepla, nakoľko pri starších rodinných domoch je zdroj tepla často neefektívny a neekologický. Realizáciou väčšieho objemu energeticky úsporných opatrení, a to uskutočnením stavebných úprav vrátane efektívneho využívania zdrojov energie rodinného domu, sa zlepšia tepelnotechnické vlastnosti stavebných konštrukcií, zníži sa energetická náročnosť, znížia sa výdavky domácností na energie a taktiež sa predĺži životnosť rodinného domu.

Nákladmi za výmenu zdroja tepla sa rozumejú náklady na obstaranie samotného zariadenia vrátane nákladov za demontáž pôvodného zariadenia a montáž nového zariadenia ako aj súvisiace náklady, ktoré sú nevyhnutné pre samotné fungovanie zdroja tepla, napr. úprava pripojenia, odvodu splodín a pod. Inštalovanie zdroja tepla s primeranými technickými parametrami má pozitívny vplyv na energetickú hospodárnosť rodinného domu.

**K bodu 3:**

Inštalácia malých zdrojov tepla v rodinných domoch, ktoré využívajú na výrobu tepla obnoviteľné zdroje energie je už v súčasnosti podporovaná prostredníctvom národného projektu „Zelená domácnostiam“, a to z prostriedkov Operačného programu Kvalita životného prostredia. Z dôvodu zamedzenia duplicitného financovania toho istého zdroja tepla z verejných prostriedkov a prostriedkov Európskej únie sa navrhuje doplniť ustanovenie podľa ktorého náklady za výmenu zdroja tepla nebude možné započítať do oprávnených nákladov zateplenia rodinného domu, ak boli uplatnené v rámci iných podporných programov.

**K bodu 4:**

Na konanie o poskytnutí príspevku na zateplenie rodinného domu sa vzťahuje všeobecný predpis o správnom konaní, pričom účastníkom konania je vlastník rodinného domu a ostatní spoluvlastníci. Z dôvodu administratívneho zjednodušenia písomnej komunikácie s účastníkmi konania sa v prípade rodinného domu v bezpodielovom spoluvlastníctve manželov navrhuje konať len s jedným z manželov, pričom ten musí byť druhým manželom splnomocnený na zastupovanie v konaní o poskytnutí príspevku a prijímanie doručovaných písomností týkajúcich sa konania. Podpis druhého manžela na písomnom plnomocenstve musí byť úradne osvedčený.

**K bodu 5:**

Cieľom navrhovanej zmeny je spresniť podmienku, ktoré stavebné konštrukcie rodinného domu majú spĺňať požiadavky tepelnoizolačných vlastností stavebných konštrukcií preukázaním hodnoty súčiniteľa prechodu tepla stavebných konštrukcií podľa slovenskej technickej normy. Z hľadiska posudzovania splnenia tejto podmienky je podstatná kontrola obnovených stavebných konštrukcií alebo vymenených stavebných konštrukcií, a to z toho dôvodu, že príspevok možno poskytnúť na zateplenie obvodového plášťa, strechy, podlahy a stropu medzi vykurovaným a nevykurovaným priestorom a na výmenu vonkajších otvorových konštrukcií.

**K bodu 6:**

Navrhovaným doplnením ustanovenia sa spresňuje podmienka uvedená v bode 5, ktoré stavebné konštrukcie majú spĺňať minimálne požiadavky na tepelnoizolačné vlastnosti stavebných konštrukcií. Z uvedeného dôvodu sa pri neobnovených stavebných konštrukciách alebo nevymenených stavebných konštrukciách požaduje splnenie aspoň maximálnej hodnoty súčiniteľa prechodu tepla stavebných konštrukcií podľa slovenskej technickej normy.

**K bodu 7:**

Navrhuje sa zvýšiť celkovú podlahovú plochu pri viacpodlažnom rodinnom dome na 300 m2. Potreba tejto úpravy vyplynula z aplikačnej praxe, nakoľko predmetom podpory sú rodinné domy, ktoré boli dané do užívania aspoň 10 rokov pred realizáciou opatrení na zlepšenie energetickej hospodárnosti rodinného domu, teda skolaudované pred rokom 2005.

**K bodu 8:**

Štátny fond rozvoja bývania poskytuje podporu vo forme zvýhodneného úveru na rozširovanie a zveľaďovanie bytového fondu od roku 1996, a preto predmetom podpory môžu byť aj rodinné domy, ktorých obstaranie bolo zabezpečené zo zdrojov Štátneho fondu rozvoja bývania avšak z hľadiska tepelnotechnických požiadaviek už nespĺňajú prísnejšie požiadavky na energetickú hospodárnosť budov.

**K bodu 9:**

Navrhuje sa predĺžiť lehotu na predloženie alebo odoslanie listinnej podoby žiadosti o príspevok vytlačenej z elektronickej podoby vrátane príloh ministerstvu z 5 pracovných dní na 10 pracovných dní. Cieľom úpravy je vytvoriť dostatočný časový priestor pre žiadateľa na skompletizovanie všetkých požadovaných dokladov k žiadosti o príspevok, ktoré je žiadateľ povinný spolu so žiadosťou predložiť alebo doručiť ministerstvu.

**K bodu 10:**

Legislatívno-technická úprava.

**K bodu 11:**

V súvislosti s možnosťou poskytovateľa príspevku na zateplenie rodinného domu vyhlásiť otvorenú výzvu na predkladanie žiadostí o príspevok, resp. výzvu v ktorej lehota na predkladanie žiadostí o príspevok je dlhšia ako 30 kalendárnych dní, je zámerom navrhovanej úpravy umožniť poskytovateľovi ako správnemu orgánu zastaviť konanie o poskytnutí príspevku, ak žiadateľ nedoručí ministerstvu listinnú podobu žiadosti o príspevok vrátane príloh v lehote do 30 pracovných dní od zaevidovania elektronickej podoby žiadosti o príspevok. V prípade nedoručenia listinnej podoby žiadosti o príspevok vrátane príloh nie je možné posúdiť splnenie zákonných podmienok pre poskytnutie príspevku a pokračovať v konaní.

**K bodu 12:**

Úpravou sa predĺži maximálna lehota pre žiadateľa na doplnenie chýbajúcich príloh vyznačených v doručenej žiadosti o príspevok z 5 pracovných dní na 10 pracovných odo dňa doručenia výzvy ministerstva. Dôvodom úpravy je vytvoriť dostatočný časový priestor pre žiadateľa na doplnenie chýbajúcich dokladov pre posúdenie splnenia všetkých zákonných podmienok pre poskytnutie príspevku. Po márnom uplynutí lehoty určenej vo výzve alebo ak nebudú doplnené všetky chýbajúce prílohy žiadosti o príspevok, ministerstvo prebiehajúce konanie zastaví.

**K bodu 13:**

Navrhuje sa doplniť ďalší dôvod pre zastavenie konania o poskytnutí príspevku.

Žiadateľovi, ktorý podá žiadosť o príspevok pred realizáciou zateplenia rodinného domu, ministerstvo po posúdení splnenia zákonných podmienok vydá rozhodnutie o prerušení konania v rámci ktorého rezervuje na predmetný rodinný dom finančné prostriedky vo výške zodpovedajúcej maximálnej možnej výške príspevku.

Ak by vlastník podal žiadosť o poskytnutie príspevku na ten istý rodinný dom v rámci ďalších výziev na predkladanie žiadostí, nebolo by možné pokračovať v konaní až do ukončenia konania o prvej podanej žiadosti.

Z uvedeného dôvodu sa navrhuje, že v prípade ak žiadateľ podá žiadosť o poskytnutie príspevku na zateplenie rodinného domu, pričom na zateplenie toho istého rodinného domu už ministerstvo rezervovalo finančné prostriedky, ministerstvo konanie o poskytnutí príspevku zastaví.

**K bodu 14:**

Navrhuje sa, aby ministerstvo vo výzve na predkladanie žiadostí stanovilo technické parametre zdroja tepla, ktoré musí zdroj tepla spĺňať aby mohli byť náklady na jeho výmenu zahrnuté medzi oprávnené náklady pre poskytnutie príspevku. Nastavením technických parametrov zdroja tepla je možné motivovať vlastníkov rodinných domov k inštalácii zariadenia s vyššou účinnosťou ako aj pozitívnejším vplyvom na životné prostredie.

**K bodu 15:**

Navrhovaným ustanovením sa pre ministerstvo zavádza povinnosť zverejniť zoznam s uvedením identifikačných údajov rodinného domu, na ktorého zateplenie bol poskytnutý príspevok. Verejnosť ako aj iný poskytovatelia podpory na národnej úrovni tak budú mať možnosť získať informácie o podporených rodinných domoch.

**K bodom 16 až 19:**

Navrhuje sa odobrať inšpektorovi poverenému výkonom štátneho dozoru oprávnenie udeľovať poriadkové pokuty a toto oprávnenie udeliť priamo Štátnej energetickej inšpekcii. Štátna energetická inšpekcia tak okrem pokút za správne delikty bude môcť ukladať aj poriadkové pokuty.

**K bodu 20:**

Doplnenie uvedeného ustanovenia spresňuje účinnosť ustanovení zákona v konaní o poskytnutí príspevku. Taktiež upravuje spresnenie účinnosti ustanovenia týkajúceho sa splnenia podmienky výmeny otvorových konštrukcií uskutočnenej zhotoviteľom, ktorý má vydanú licenciu na zabudovanie vonkajších otvorových konštrukcií do stavby.

**Čl. II**

Ustanovenie upravuje účinnosť zákona.

Bratislava 1. február 2017

**Robert Fico, v. r.**

predseda vlády Slovenskej republiky

**Arpád Érsek, v. r.**

minister dopravy a výstavby

Slovenskej republiky